Document ID: 32007D0684

KOMISIJAS LĒMUMS
(2007. gada 24. oktobris),
ar ko groza Lēmumu 2005/393/EK attiecībā uz aizliegtajām zonām saistībā ar infekciozo katarālo drudzi Francijā, Vācijā, Austrijā, Portugālē, Dānijā, Čehijā un Apvienotajā Karalistē
(izziņots ar dokumenta numuru K(2007) 5152)
(Dokuments attiecas uz EEZ)
(2007/684/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 20. novembra Direktīvu 2000/75/EK, ar ko paredz īpašus noteikumus infekciozā katarālā drudža kontrolei un apkarošanai (1), un jo īpaši tās 8. panta 3. punktu,
tā kā:
(1)
Direktīvā 2000/75/EK ir noteikti kontroles noteikumi un pasākumi infekciozā katarālā drudža apkarošanai Kopienā, ieskaitot aizsardzības un uzraudzības zonu izveidi un aizliegumu izvest dzīvniekus no šīm zonām.
(2)
Ar Komisijas 2005. gada 23. maija Lēmumu 2005/393/EK par aizsardzības un uzraudzības zonām saistībā ar infekciozo katarālo drudzi un par nosacījumiem, ko piemēro pārvadājumiem no šīm zonām vai caur tām (2), paredzēts norobežot vispārējās ģeogrāfiskās teritorijas, kurās dalībvalstīm jāizveido aizsardzības un uzraudzības zonas (“aizliegtās zonas”) attiecībā uz infekciozo katarālo drudzi.
(3)
Pēc Francijas un Vācijas pamatota pieprasījuma ir lietderīgi grozīt minēto dalībvalstu aizliegto zonu robežas F zonā.
(4)
Ņemot vērā aizliegtās zonas paplašināšanu Vācijā saistībā ar nesenajiem infekciozā katarālā drudža 8. serotipa uzliesmojumiem, ir lietderīgi noteikt aizliegtās zonas robežas Austrijā un grozīt aizliegto zonu robežas F zonā Dānijā un Čehijā.
(5)
Pēc paziņojuma par 1. serotipa infekciozā katarālā drudža uzliesmojumiem un Portugāles pamatota pieprasījuma Lēmuma 2005/393/EK I pielikumā ir jāgroza aizliegtās E zonas robežas un jāizdara grozījumi attiecībā uz I zonu ar 1. un 4. serotipu.
(6)
Pēc paziņojuma par 8. serotipa infekciozā katarālā drudža uzliesmojumiem Apvienotajā Karalistē ir jānosaka aizliegtās zonas robežas minētās dalībvalsts F zonā.
(7)
Tādēļ Lēmums 2005/393/EK ir attiecīgi jāgroza.
(8)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2005/393/EK I pielikumu groza saskaņā ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2007. gada 24. oktobrī

Labels: 19
0
3
6
18